OpenLLM-France/wikimedia huggingface dataset:
# Camí del Mas de la Sena

El Camí del Mas de la Sena és un camí del terme de Reus (Baix Camp) que porta al Mas de la Sena, ja en terme de Constantí.
Surt de Reus per la carretera de Tarragona. Una vegada passat el pont damunt de la via del tren, i deixant enrere la Bòbila del Sugranyes, s'agafa el camí a l'esquerra de la carretera. En direcció est-nord-est passa la Riera de la Beurada, a la Partida de Rojals, a tocar del camp de futbol del Reddis, més endavant travessa el barranc del Cementiri i entra a la Partida del Burgaret, passa vora el Mas de Bofill, deixa a la dreta el Mas de Napoleon, i abans d'arribar al Mas del Sardo va a buscar l'encreuament amb la carretera de Constantí i la C-14 i travessa la Riera de la Quadra. Entra a la partida de la Grassa per sota del Mas de la Condesa, i s'inclina lleugerament cap al nord. Si seguim al recte s'acaba al Maset del Negrillo. Abans d'arribar a aquest mas, un gir a la dreta i després agafant el primer trencall a l'esquerra, porta al Mas de la Sena.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 555. ISBN 8486387655.
# Die Brücke (pel·lícula)

Die Brücke (literalment en català: "El pont") és una pel·lícula alemanya de 1959, dirigida per Bernhard Wicki. El guió està basat en la novel·la homònima de l'escriptor i periodista Gregor Dorfmeister, més conegut pel seu pseudònim Manfred Gregor.

## Argument

La pel·lícula se situa a Alemanya en 1945, ja a la fi de la Segona Guerra Mundial. En aquest context, un grup d'adolescents d'un petit poble són mobilitzats per la Wehrmacht, davant l'escassetat de soldats adults, i se'ls encomana una missió: protegir un pont peti qui peti enfront de l'atac dels aliats.

## Repartiment

* Folker Bohnet: Hans Scholten
* Fritz Wepper: Albert Mutz
* Cordula Trantow: Franziska
* Michael Hinz: Walter Forst
* Frank Glaubrecht: Jürgen Borchert
* Karl Michael Balzer: Karl Horber
* Volker Lechtenbrink: Klaus Hager
* Günther Hoffmann: Sigi Bernhard
* Edith Schultze-Westrum: Mutter Bernhard
* Wolfgang Stumpf: Studienrat Stern
* Günter Pfitzmann: Sargento Heilmann
* Vicco von Bülow: Stabsfeldwebel Zeisler
* Heinz Spitzner: Hauptmann Fröhlich
* Siegfried Schürenberg: Oberstleutnant Bütov
* Ruth Hausmeister: Señora Mutz
* Eva Vaitl: Señora Borchert
* Georg Lehn: Feldwebel Sprengkommando
* Johannes Buzalski: Soldado herido
* Trude Breitschopf: Señora Forst
* Inge Benz: Profesor de deporte Sigrun
* Hans Oettl: Policía Wollschläger
* Heini Göbel: Feldwebel Verpflegung
* Hans Elwenspoek: Ortsgruppenleiter Forst
* Til Kiwe: Ritterkreuzträger
* Klaus Hellmold: Señor Horber
* Herma Hochwarter: Dienstmädchen bei Forst
* Edeltraut Elsner: Barbara
* Alexander Hunzinger: Gefreiter

## Premis i nominacions

| Premio | Categoria | Resultat |
| Oscar | Millor pel·lícula de parla no anglesa | Nominada |
| Globus d'Or | Millor pel·lícula en llengua no anglesa | Guanyadora |
| Festival de Mar de Plata | Astor d'Or a la millor pel·lícula | Guanyadora |
| Medalles del Cercle d'Escriptors Cinematogràfics | Millor pel·lícula estrangera | Guanyadora |
| Medalles del Cercle d'Escriptors Cinematogràfics | Millor director estranger | Guanyador |

## Referències

* ↑ «Fitxa de la pel·lícula a Filmaffinity».
* ↑ Buß, Christian. «Und dann hat es "Bumm" gemacht» (en alemany). Der Spiegel, 29-09-2008. [Consulta: 29 setembre 2008].
* ↑ «Còpia arxivada». Círculo de Escritores Cinematográficos. Arxivat de l'original el 2016-01-24. [Consulta: 17 març 2019].

## Enllaços externs

* Pel·lícula completa doblada al castellà (Youtube)
# Anakapalle

* Per a altres significats, vegeu «Anakapalle (ciutat)».
Anakapalle fou un antic principat de l'Índia al districte de Visakhapatnam, taluka d'Anakapalle, del tipus zamindar. Inicialment era tributari dels rajes de Vizianagram, però aquesta família el va comprar el 1802 subjecte a tribut (peshkash) al govern britànic. El raj el va revendre a Gode Jaggappa. El formen 16 viles i 17 llogarets. Anakapalle tenia en total 145 viles i 154 llogarets (810 km²) tots en poder de zamindaris, i tenia una població el 1881 de 131.637 habitants de majoria hindús. La capital de la taluka era Anakapalle.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Heinz Fischer

Heinz Fischer (pronunciació alemanya: ( escolteu-ho); Graz, 9 d'octubre de 1938) és un polític austríac, que va ser President de la República d'Àustria, del 2004 al 2016.

## Infància i estudis

Va néixer el 9 d'octubre de 1938 a Graz, una ciutat austríaca situada al sud-est del país. Va graduar-se a l'Institut de Batxillerat Humanístic de Viena, el 1956 va cursar estudis de ciències jurídiques i polítiques a la Universitat de Viena, on va doctorar-se el 1961. Fill de dos coneguts esperantistes, Heinz Fischer és membre de la Aŭstria Socialista Ligo Esperantista.

## Política

Entre 1963 i 1975, va ser Secretari de la fracció parlamentària del Partit Socialdemòcrata d'Àustria. Va ser diputat al Consell Nacional (1971-2004), i President del consell nacional (1990-2004). Va ser Ministre Federal de Ciències i Investigació (1983-1987). El 25 d'abril del 2004 va ser elegit President de República Austríaca.
Fischer és el co-editor de la revista austríaca de ciències polítiques Journal für Rechtspolitik i de l'Horitzó Europeu. Fischer també és autor de nombrosos llibres i publicacions, per exemple "Die Kreisky-Jahre" o "Reflexionen" (Una autobiografia).

## Referències

* ↑ Lins, Marko Naoki «Esperanto-subtenanto». Revuo Esperanto de UEA, Juliol-Agost 2004, pàg. 164.
# Fort Ritchie

Fort Ritchie és una concentració de població designada pel cens dels Estats Units a l'estat de Maryland. Segons el cens del 2000 tenia 276 habitants.

## Demografia

Segons el cens del 2000, Fort Ritchie tenia 276 habitants, 83 habitatges, i 73 famílies. La densitat de població era de 108,7 habitants/km².
Dels 83 habitatges en un 75,9% hi vivien nens de menys de 18 anys, en un 65,1% hi vivien parelles casades, en un 18,1% dones solteres, i en un 12% no eren unitats familiars. En el 4,8% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,33 i el nombre mitjà de persones que vivien en cada família era de 3,42.
Per edats la població es repartia de la següent manera: un 42,4% tenia menys de 18 anys, un 12,7% entre 18 i 24, un 41,3% entre 25 i 44, un 3,6% de 45 a 60 i un 0% 65 anys o més.
L'edat mediana era de 24 anys. Per cada 100 dones de 18 o més anys hi havia 106,5 homes.
La renda mediana per habitatge era de 30.625 $ i la renda mediana per família de 29.375 $. Els homes tenien una renda mediana de 27.656 $ mentre que les dones 16.250 $. La renda per capita de la població era de 10.549 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Ritchie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Fort Ritchie». American Fact Finder. Oficina del Cens dels Estats Units, 12-01-2010.
# Gilbert & George

Gilbert & George és una parella d'artistes britànics formada per Gilbert Prousch, també esmentat com a Gilbert Proesch, (17 de setembre de 1943, San Martin de Tor, Itàlia) i George Passmore (8 de gener de 1942, Plymouth, Regne Unit), que han desenvolupat una carrera dins l'art conceptual, l'actuació artística i el body art. S'han fet àmpliament famosos sobretot per fer d'escultures humanes.
Es van conèixer quan eren estudiants a l'escola d'art St. Martin's de Londres, i des del 1968 viuen junts i realitzen llur tasca professional com a duet artístic. Una de les seves primeres realitzacions fou The Singing Sculpture (L'escultura que canta) el 1969, en la qual la parella d'artistes ballaven i cantaven Underneath the Arches, un èxit musical dels anys 1930. Des d'aleshores s'han forjat una sòlida reputació com a escultures vives, convertint-se així en obres d'art, exposades durant diversos períodes a la contemplació del públic. Generalment solen aparèixer impecablement vestits amb vestit i corbata, adoptant diverses postures en què resten immòbils, tot i que de vegades també es mouen o llegeixen un text, i a vegades apareixen en muntatges o instal·lacions de tota mena.
A més de llur tret "escultòric", Gilbert & George també executen obres pictòriques, collages i fotomuntatges, on sovint es representen a ells mateixos, juntament amb diversos elements del seu entorn més proper, amb referències a la cultura urbana i un fort component reivindicatiu, on aborden temes com el sexe, la raça, la mort i la sida, la religió o la política, criticant sovint el govern britànic i l'statuo quo. En aquest sentit, la seva sèrie més prolífica i ambiciosa ha estat Jack Freak Pictures, on tenen una presència constant els colors vermell, blanc i blau, de la bandera britànica.
Gilbert & George ha realitzat exposicions en alguns dels millors museus i galeries del món, com l'Stedelijk van Abbemuseum d'Eindhoven (1989), la Galeria Hayward de Londres (1987), la Tate Modern de Londres (2007)... Han participat en diverses ocasions a la documenta de Kassel i el 2005 representaren el seu país a la Biennal de Venècia. El 1986 foren premiats amb el Premi Turner.
# Gilbert (cràter marcià)

Gilbert és un gran cràter marcià localitzat al sud del planeta, a l'àrea denominada Promethei Terra. És un dels diversos grans cràters fortament picats de marques que comparteixen el mateix planell. Des de 1973 porta el nom del geòleg nord-americà Grove K. Gilbert.

## Referències

* ↑ "Gilbert (cràter marcià)". Gazetteer of Planetary Nomenclature. USGS Astrogeology Research Program. (anglès)
# Gasconisme

Un gasconisme és un mot o expressió vingut de l'occità gascó cap al català o altres llengües (en francès designava més àmpliament un occitanisme).

## Enllaços externs

* Petit lèxic de gasconismes en català

## Referències

* ↑ Moreux, Bernard «Bearnais and Gascon today : language behavior and perception». International Journal of the Sociology of Language, 169, 2004, pàg. 25-62. DOI: 10.1515/ijsl.2004.041.
# Gerbillus mesopotamiae

Gerbillus mesopotamiae és una espècie de mamífer rosegador de la família dels múrids. Viu a l'Iran, l'Iraq i Síria. Es tracta d'un animal crepuscular i nocturn. El seu hàbitat natural són els límits entre les valls al·luvials i els deserts. Està amenaçat per l'expansió de l'agricultura de regadiu. El seu nom específic, mesopotamiae, significa ‘de Mesopotàmia’ en llatí.

## Referències

* ↑ Kock, D.; Amori, G. Gerbillus mesopotamiae. UICN 2016. Llista Vermella d'espècies amenaçades de la UICN, edició 2016, consultada el 30 juliol 2017.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Golf de Liddon

El golf de Liddon és una gran entrada de mar a la banda sud-oest de l'illa de Melville, als Territoris del nord-oest, Canadà. Al sud-oest s'uneix a l'estret de McClure.

## Referències

* ↑ «Golf de Liddon». Gran Enciclopèdia Catalana. Barcelona: Grup Enciclopèdia Catalana.
# Gerhard Ringel

Gerhard Ringel (28 d'octubre de 1919, Bad Pirawarth, Baixa Àustria - 24 de juny de 2008, Santa Cruz, Califòrnia) va ser un matemàtic alemany, qui va obtenir el seu doctorat per la Universitat de Bonn el 1951. Va ser un dels pioners en teoria de grafs i ha contribuït de manera significativa a la prova de la conjectura de Heawood (actualment el teorema de Ringel-Youngs), un problema matemàtic estretament vinculat amb el teorema dels quatre colors. El seu nombre d'Erdős és dos.
Gerhard Ringel va començar la seva carrera acadèmica com a professor de la Universitat Lliure de Berlín. El 1970 va abandonar Alemanya a causa de les conseqüències burocràtiques del moviment estudiantil alemany i va continuar la seva carrera a la Universitat de Califòrnia a Santa Cruz. Va ser guardonat amb el grau de doctor honoris causa per la Universitat de Karlsruhe i la Universitat Lliure de Berlín.
A més de les seves habilitats matemàtiques, va ser un entomòleg àmpliament reconegut. L'èmfasi principal del seu treball va ser la recol·lecció i la cria de papallones. Abans de la seva mort, va donar la seva impressionant col·lecció de papallones al Museu de Col·leccions d'Història Natural de la UCSC.

## Referències

* ↑ Llista de matemàtics amb número d'Erdős igual a 2.
* ↑ El professor de matemàtiques retirat Gerhard Ringel dona la seva col·lecció de papallones de classe mundial a UCSC Arxivat 2012-03-05 a Wayback Machine., UC Santa Creu Review, tardor de 2006 (anglès).

## Enllaços externs

* Gerhard Ringel al Mathematics Genealogy Project
* «Bibliografia relacionada amb Gerhard Ringel» (en alemany). Al catàleg de la Biblioteca Nacional d'Alemanya.
# Giuseppe Rametta Garofalo

Giuseppe Rametta Garofalo (Siracusa, 1863 - 1920) fou un poeta i compositor italià de principis del segle xx.
Va ser professor de literatura, història i dibuix de l'Escola de Comerç de Siracusa.
A més d'un bon nombre de composicions musicals, se li deuen: Foglie appassite, Ceno necrologico del maestro Privitera, i nombrosos articles de critica musical, folklore, poesies, etc.

## Bibliografia

* Enciclopèdia Espasa, vol. 49, pàg. 508. (ISBN-84-239-4549-9)

## Enllaços externs

* Fogli e volantini Arxivat 2022-11-02 a Wayback Machine. (obra original)
# Giuseppe Sacconi

Giuseppe Sacconi (Montalto delle Marche, 5 de juliol de 1854 - Pistoia, 23 de setembre de 1905) va ser un arquitecte italià. Ell és reconegut per haver dissenyat el "Monument a Victor Manuel II" a la ciutat de Roma. El monument va ser construït enmig d'elogis extravagants i una mica de consternació. El també va dissenyar la construcció de la Capella Expiatòria de Monza. Sacconi també es va exercir com a diputat entre 1884 i 1902.
# Giuseppe Recco

Giuseppe Recco (Nàpols 1634- Alacant 1695) va ser un pintor del barroc italià, especialitzat en natura morta.
Va ser fill i nebot de pintors dels quals va aprendre l'art de la pintura. Durant un viatge per Llombardia va estudiar les obres d'Evaristo Baschenis. Al seu retorn a Nàpols les seves obres presenten una influència de les escenes realitzades per Caravaggio i el seu cercle.
La seva obra es caracteritza per les composicions basades en un equilibri horitzontal i vertical que es consideren típiques de l'estil napolità. Des de 1670 les seves pintures van mostrar un estil més decoratiu cap al barroc. Fou contemporàni a Nàpols de Giovanni Battista Ruoppolo.

## Bibliografia

* Pacciarotti, Giuseppe. La pintura barroca en Italia (en castellà). Madrid: Akal, 2000, pp.381-382. ISBN 9788470903762.
# Giuseppe Ricciotti

Giuseppe Ricciotti (Roma, 27 de febrer de 1890 - Roma, 22 de gener de 1964) fou un prevere, biblista i arqueòleg italià. Fou autor de Vida de Jesucrist (1941), obra reeditada i reimpresa en diverses edicions. Ricciotti és també conegut per la seva Història d'Israel en dos volums (1932-1934) i per les seves nombroses traduccions i comentaris dels texts bíblics.

## Obres

* RICCIOTTI, GIUSEPPE, Historia de Israel. De los orígenes a la cautividad. Traducció de la quarta edició italiana per Xavier Zubiri, Barcelona, Luis Miracle, editor, 1945.
* RICCIOTTI, GIUSEPPE, Vida de Jesucristo EDIBESA; Edició: 2 (2004)

## Referències

* ↑ «Giuseppe Ricciotti». Gran Enciclopèdia Catalana. Barcelona: Grup Enciclopèdia Catalana.
# Gorodok (Krasnodar)

Gorodok - Городок (rus) - és un khútor del krai de Krasnodar, a Rússia. Es troba als vessants septentrionals del Caucas occidental, a la vora del riu Kura, a 28 km a l'oest d'Apxeronsk i a 75 km al sud-est de Krasnodar, la capital.
Pertany al municipi de Kurínskaia.
# Godert de Leeuw

Godert de Leeuw (Ermelo, Gelderland, 31 de juliol de 1967) va ser un ciclista neerlandès, que fou professional entre 1996 i 1997.

## Palmarès

* 1991
** 1r a la Ronda van Midden-Nederland
* 1993
** 1r a la Ronda van Midden-Nederland
** Vencedor d'una etapa al Teleflex Tour
** Vencedor d'una etapa a l'Olympia's Tour
* 1994
** Vencedor d'una etapa al Teleflex Tour
* 1995
** Vencedor d'una etapa al Teleflex Tour
* 1996
** 1r al Trofeu Alcúdia
* 1997
** 1r a la Dwars door Gendringen
** 1r a l'Omloop van het Meetjesland
** Vencedor d'una etapa a la Volta a Renània-Palatinat
** Vencedor d'una etapa a la Zeeuws-Vlaanderen Wielerweekend

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Grajdanski (Adiguèsia)

* Per a altres significats, vegeu «Grajdanski (Krasnodar)».
Grajdanski - Гражданский (rus) - és un khútor de la República d'Adiguèsia, a Rússia. Es troba a la vora del riu Guiagà, a 20 km al nord de Tulski i a 10 km al nord de Maikop.
Pertany al municipi de Kràsnaia Ulka.
# Gralingen

Gralingen (en luxemburguès: Grooljen; en alemany: Gralingen) és una vila de la comuna de Putscheid situada al districte de Diekirch del cantó de Vianden. Està a uns 36km de distància de la ciutat de Luxemburg.

## Referències

* ↑ «Gralingen». [Consulta: 3 octubre 2015].
# Gorgui

La Gorgui és una eina manual polivalent que consta de quatre cares que permeten les funcions de les eines més utilitzades i necessàries en tot tipus de terreny i vegetació, com la McLeod i la Pulaski, utilitzada en l'extinció d'incendis forestals. El terme Gorgui és un terme encunyat per l'empresa Vallfirest a partir del topònim Vallgorguina. Inventada el 2007 pel gerent de Vallfirest, Javier Baena, que havia estat bomber forestal, per tenir una eina polivalent i efectiva.
El capçal, fabricat en aliatge d'alumini i titani, amb les fulles d'acer, que tenen les funcions de tall, arrossegament o decapat, i 2 aixades, una ampla per a terreny orgànic, i una estreta per a terreny rocós. El mànec de fusta d'eucaliptus és ergonòmic.

## Referències

* ↑ «Gorgui». Termcat. Generalitat de Catalunya.
* ↑ «Vallfirest innova en les eines per treballar en incendis forestals dotant-les d'ergonomia i de nous materials». Ara, 13-05-2017.
* ↑ «Eina multi-funció Gorgui» (en castellà). Vallfirest.
# Gorgó

Gorgó (en llatí Gorgon, en grec antic Γόργων) fou un historiador grec autor de l'obra Περί τῶν ᾿εν Ρόδῳ θυσιῶν (Sobre els sacrificis a Rodes), i d'uns escolis sobre Píndar. És esmentat per Ateneu de Naucratis (Deipnosophistae 15. p. 696-697). Fabricius l'inclou a la Bibliotheca Graeca i Vossius al seu llibre De Historicis Græcis.

## Referències

* ↑ Gorgon a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 286
# Goodhue

Goodhue és una població dels Estats Units a l'estat de Minnesota. Segons el cens del 2000 tenia 778 habitants.

## Demografia

Segons el cens del 2000, Goodhue tenia 778 habitants, 293 habitatges, i 196 famílies. La densitat de població era de 330,1 habitants per km².
Dels 293 habitatges en un 35,5% hi vivien nens de menys de 18 anys, en un 58% hi vivien parelles casades, en un 6,1% dones solteres, i en un 32,8% no eren unitats familiars. En el 27,3% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,28.
Per edats la població es repartia de la següent manera: un 29,2% tenia menys de 18 anys, un 9,3% entre 18 i 24, un 29,4% entre 25 i 44, un 17,6% de 45 a 60 i un 14,5% 65 anys o més.
L'edat mediana era de 32 anys. Per cada 100 dones de 18 o més anys hi havia 104,1 homes.
La renda mediana per habitatge era de 43.250 $ i la renda mediana per família de 49.531 $. Els homes tenien una renda mediana de 32.031 $ mentre que les dones 21.765 $. La renda per capita de la població era de 15.873 $. Entorn de l'1% de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Goodhue». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Goodhue». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Gregal

* Els vents de la Mediterrània
* Tramuntana
* Gregal
* Llevant
* Xaloc
* Migjorn
* Llebeig
* Ponent
* Mestral
El gregal és un vent de la Mediterrània que pot bufar en els moments que una àrea de baixa pressió es desplaça cap al sud de Malta i causa un vent del nord-est fresc i fort que afecta aquesta illa. També afecta altres illes i territoris del Mediterrani occidental.
El nom potser deriva de l'italià grecale, que es refereix a l'illa de Zacint, a Grècia.
És probable que sigui la tempesta Euroclydon, que deriva del grec Euros (est) i kludo (onada) o del llatí Aquilo (nord) "del nord-est" o l'illa Clauda (Actes dels apòstols del Nou Testament 27:16), que van fer naufragar el vaixell de l'apòstol Pau de Tars a la costa de Malta en el seu viatge missioner a Roma (Actes dels apòstols 27:14).

## Vegeu també

* Veles e vents
# Gorízia-Tirol

Gorízia-Tirol (Gorizia-Tirol) és el nom donat a la dinastia de Gorízia que va governar a Tirol.
El 1271 Meinard IV de Görz i el seu germà Albert I de Görz es van repartir els dominis amb el seu germà. Aquestos dominis incloïen part del Tirol i el comtat de Görz. Així es van formar dues branques:
La casa de Gorízia-Tirol va tenir poc representants: els tres fills de Meinard II (Otó I de Tirol i III de Caríntia, mort el 1310; Albert II de Tirol mort el 1292; Lluís I de Tirol, mort el 1305; Enric II de Tirol o Gorízia-Tiro, VIII de Carintia, III de Carniola i I de Bohèmia mort el 1335), i una filla del darrer, Margarida de Tirol coneguda com a Margarida Maultasch, (1335-1363), només comtessa de Tirol, que va tenir un fill, Meinard III de Tirol o Gorízia-Tirol que la va premorir (1344-1363). Després de l'extinció va passar a la casa d'Habsburg.
# Guido Peña Pol

Guido Peña Pol (San José, 17 de febrer de 1938) fou un futbolista costa-riqueny de la dècada de 1960.
Fou internacional amb la selecció de Costa Rica. Pel que fa a clubs, destacà a Orión FC.

## Referències

* ↑ «Copia archivada». Arxivat de l'original el 1 de juliol de 2017. [Consulta: 1r juliol 2017].
* ↑ «Perfil a salfadeco.or.cr». Arxivat de l'original el 2016-07-30. [Consulta: 17 maig 2019].
# Guido Menasci

Guido Menasci (Livorno, 24 de març de 1867 - Livorno, 27 de desembre de 1925) va ser un llibretista italià. El seu llibret més famós va ser el de l'òpera Cavalleria rusticana, escrita en col·laboració amb Giovanni Targioni-Tozzetti i amb música del seu amic i compatriota Pietro Mascagni. També va escriure els llibrets de les òperes I Rantzau i Zanetto, igualment de Mascagni i la Regina Diaz de Umberto Giordano.

## Referències

* ↑ «teatrodelamaestranza.es». Arxivat de l'original el 2013-07-06. [Consulta: 5 octubre 2012].
* ↑ «Página de la Royal Opera House» (en anglès). [Consulta: 24 octubre 2015].
# Guillem de Rocabertí i Desfar

Guillem de Rocabertí i Desfar fou arquebisbe de Tarragona des de 1309 a 1315. Era fill del vescomte Dalmau VI de Rocabertí i d'Ermessenda Desfar, baronessa de Navata i Calabuig. Alhora era germà de Pere de Rocabertí, que fou bisbe de Girona de 1318-1324. Durant el seu arquebisbat va presidir el judici contra els templers de la Corona d'Aragó, en el qual els va absoldre de conductes contràries a la fe catòlica.